સામાન્ય રીતે તો અમિતાભ બચ્ચનને તેમના અભિનય માટે ઓળખવામાં આવે છે પરંતુ એવા ઘણા અભિનેતાઓ છે કે જેઓ પોતાનાં નાણાંનું રોકાણ અનેક કંપનીઓમાં કરે છે. આ અભિનેતાઓમાં સલમાન ખાનથી માંડીને સંગીતકાર એ.આર.રહેમાન અને હૃતિક રોશનથી માંડીને કરિશ્મા કપૂર સુધીનાંનો સમાવેશ થાય છે. એટલું જ નહીં, આ રેસમાં સન્ની લિયોન જેવી અભિનેત્રીનો પણ સમાવેશ થાય છે કે જેમણે પોતાનાં નાણાંનું રોકાણ કોઈ અન્ય ક્ષેત્રમાં કર્યું છે. ફિલ્મ ક્ષેત્રની હસ્તીઓ આ પ્રકારના વેપારમાં પોતાનાં નાણાંનું સીધું રોકાણ કરે છે અથવા તો તેના બ્રાન્ડ એમ્બેસેડર બનીને કંપનીમાં પોતાનો થોડો ભાગ ખરીદી લે છે. આવો જાણીએ કે કયા અભિનેતાએ તેનાં નાણાંનું રોકાણ કઈ કંપનીમાં કર્યું છે.